ພິ​ທີ ມອບລາງວັນ ຄວາມສຳເລັດ ປະ​ຈຳ​ປີ ຄັ້ງ​ທີ 2 ທີ່ ແຊນ​ແຟ​ຣນ​ຊິ​ສ​ໂກ
ບັນ​ດານັກຄົ້ນຄວ້າ​ ຈາກທົ່ວ​ໂລກ​ ໃນດ້ານ​ຄະນິດ​ສາດ ຟີ​ຊິກ ​ແລະດາລາສາດ ​ແມ່ນ​​ລວມຢູ່​ໃນ ​ພວກທີ່​ໄດ້​ຮັບ ລາງວັນ ຄວາມ​ສຳ​ເລັດ​ ຄັ້ງທີ 2 ທີ່​ ແຊນ​ແຟ​ຣນ​ຊິ​ສ​ໂກ.
ບັນດານັກຄົ້ນຄວ້າທົ່ວໂລກ ດ້ານຄະນິດສາດ ວັດຖຸວິທະຍາແລະ ດາລາສາດ ແມ່ນລວມຢູ່ໃນຈຳນວນຜູ້ຊະນະ ທີ່ໄດ້ຮັບ ລາງວັນ ຂອງຄວາມສຳເລັດ ປະຈຳປີ ຄັ້ງທີ 2 ໃນວັນອາທິດວານນີ້ ໃນນະ ຄອນແຊນແຟຣນຊິສໂກ ລັດກາລີຟໍເນຍ 12 ລາງວັນຄວາມສຳເລັດ ໄດ້ຖືກປະກາດອອກ ຢ່າງເປັນທາງ ການ ໃນພິທີສະເຫຼີມສະຫຼອງ ມອບລາງວັນ ທີ່ບໍ່ເປັນທາງການ ຢູ່ນະຄອນຫຼວງ ດ້ານອຸດສາຫະກຳເທັກໂນໂລຈີສະຫະລັດ ອັນ ເປັນທີ່ຮູ້ຈັກກັນໂດຍທົ່ວໄປຄື Silicon Valley ນັ້ນ ລວມຢູ່ໃນ ຜູ້ຊະນະເລີດນັ້ນ ມີນັກດາລາສາດ 2 ທີມ ທີ່ໄດ້ຄົ້ນພົບ ວ່າ ການ ຂະຫຍາຍຕົວ ຂອງຈັກກະວານ ແມ່ນເປັນໄປໄວຂຶ້ນ ແທນທີ່ຈະ ແມ່ນຊ້າລົງ ນັກຄະນິດສາດ 5 ທ່ານ ຮ່ວມກັນ ຮັບລາງວັນຄວາມສຳເລັດ ເປັນເທື່ອທຳອິດ ໃນພາກ ວິຊາ ຂອງເຂົ້າເຈົ້າ ໃນຂະນະທີ່ ນັກວິທະຍາສາດ 6 ທ່ານ ຮ່ວມກັນ ໄດ້ຮັບລາງວັນ ວິທະຍາສາດ ກ່ຽວກັບຊີວິດສຳຫລັບວຽກງານ ເລື້ອງຕ່າງໆ ເຊັ່ນ ການຈັດລະບຽບຂອງ ພັນທຸກຳ ແລະ ພູມຕ້ານທານພະຍາດ ແຕ່ລະລາງວັນນັ້ນ ໃນຈຳນວນທັງໝົດ 12 ລາງວັນ ແມ່ນມີມູນຄ່າ 3 ລ້ານດອນລາ